Pirkimo dokumentų
Priedas Nr. 1

TEKSTILĖS ATLIEKŲ SURINKIMO IR SUTVARKYMO PASLAUGŲ TEIKIMO

TECHNINĖ SPECIFIKACIJA

I SKYRIUS 
PAGRINDINĖS SĄVOKOS

1.1. Atliekų turėtojas – komunalinių atliekų gamintojas arba asmuo (fizinis, juridinis asmuo ar kitas ūkinis subjektas) Savivaldybės teritorijoje, turintis komunalinių atliekų bei yra apmokestintas vietine rinkliava. 

1.2. Konteineris –bendram atliekų turėtojų naudojimui skirta rūšiuojamosios komunalinių atliekų dalies – tekstilės – surinkimo priemonė, įrengiama ar pastatoma gyvenamajame sektoriuje bei kitose laisvai prieinamose viešose vietose.
1.3. Konteinerių identifikavimo sistema – Paslaugos teikėjo įsigyta techninė ir programinė įranga, skirta fiksuoti ir perduoti Administratoriui duomenis ir įvykius, susijusius su konteinerių aptarnavimu. Reikalavimai konteinerių identifikavimo sistemai pateikiami  9 ir 10 skyriuose.

1.4. Konteinerio žymeklis – konteineryje pritvirtinta identifikacinė žyma, kurioje saugomi konteinerį identifikuojantys duomenys, nurodyti 9 skyriuje. 
1.5. Netinkamas naudoti konteineris – antžeminis konteineris, kuris turi bent vieną iš šių defektų: įtrūkęs konteinerio dangtis ar dangčio visai nėra, neveikia arba nėra konteinerio dangčio atidarymo mechanizmo, sugadintas bent vienas konteinerio ratukas, deformuota konteinerio forma, aplaužytos sienelės, yra įtrūkimai ar skylės ant konteinerio sienelių ar dugne. 

1.6. Perpildytas konteineris – kai konteineris pripildytas atliekomis virš viršutinio konteinerio krašto ir konteinerio dangtis neužsidaro (jei konteinerio konstrukcija su dangčiu). Taip pat ir kai šalia pilno/perpildyto konteinerio palikta tekstilės atliekų.

1.7. Pasiruošimo laikotarpis – pasiruošimo paslaugos teikimui laikotarpis, nurodytas Sutartyje ir Techninėje specifikacijoje. 

1.8. Paslauga – paslaugos teikėjo vykdoma tekstilės atliekų surinkimo Savivaldybės teritorijoje ir jų sutvarkymo paslauga, pradedama teikti pasibaigus Pasiruošimo laikotarpiui.

1.9. Paslaugos teikėjas – atliekų tvarkytojas, kuris pagal sutartį su Perkančiąja organizacija teikia tekstilės atliekų surinkimo Savivaldybės teritorijoje ir sutvarkymo paslaugą. 
1.10. Savivaldybė – Zarasų rajono savivaldybės administracija.
1.11. Sunkiai pravažiuojama teritorija – atliekų surinkimo automobiliui dėl blogos kelio dangos ar šalikelėje  augančių medžių, kelio užstatymo transporto priemonėmis, pastatytų statinių ar kitų panašaus pobūdžio aplinkybių sunkiai pravažiuojama teritorija/gatvė/kelias. 

1.12. Kitos šiose Techninėse specifikacijose vartojamos sąvokos yra suprantamos taip, kaip jos yra apibrėžtos Lietuvos Respublikos atliekų tvarkymo įstatyme ir kituose galiojančiuose teisės aktuose.

2 SKYRIUS

PASLAUGOS TEIKIMO APIMTYS

2.1. Tekstilės atliekų surinkimo ir sutvarkymo paslauga apima: 
2.1.1. bendro naudojimo tekstilės atliekų konteinerių ištuštinimą pagal grafiką;
2.1.2. bendro naudojimo tekstilės atliekų konteinerių priežiūrą, plovimą ir dezinfekavimą pagal grafiką;
2.1.2 bendro naudojimo tekstilės atliekų konteinerių pastatymo vietų priežiūra, šių  konteinerių ištuštinimo metu surenkant išsibarsčiusias ar paliktas tekstilės atliekas;

2.1.3. bendro naudojimo tekstilės atliekų konteinerių priežiūrą jų tinkamos naudojimui techninės būklės palaikymą, techniškai netvarkingų, sugadintų bei netinkamų naudoti pagal paskirtį tektilės atliekų konteinerių ir (arba) jų sudėtinių dalių remontą;
2.1.4. pavogtų bendro naudojimo tektilės atliekų konteinerių/dalių pakeitimą kitu tokios pačios talpos, rūšies ir kokybės konteineriu/dalimi.
2.1.5. surinktų tekstilės atliekų sutvarkymą (perdirbimą arba panaudojimą energijai gauti), pateikiant Savivaldybei atliekų sutvarkymą įrodančius dokumentus; 

2.1.6. ryšio su atliekų turėtojais palaikymą ir informavimą su Paslaugos teikimu susijusiais klausimais.

2.2. Nuo Paslaugos teikimo pradžios, visą Sutarties galiojimo laikotarpį, Paslaugos teikėjas privalo užtikrinti nenutrūkstamą paslaugos teikimą visoje Savivaldybės teritorijoje. 

2.3. Vykdydamas veiklą Paslaugos teikėjas privalo vadovautis Lietuvos Respublikos aplinkos ministro įsakymu patvirtintais Minimaliais komunalinių atliekų tvarkymo paslaugos kokybės reikalavimais. 

2.4. Paslaugos teikėjas atliekų surinkimui naudoja Savivaldybės tekstilės atliekų surinkimo priemones, nurodytas Pirkimo dokumentų Priede Nr. 2 „Aptarnaujama teritorija ir atliekų surinkimo priemonių vietos“.
3 SKYRIUS

PASLAUGOS TEIKIMO TRUKMĖ IR TERMINAI

3.1. Paslaugų teikimo terminai – 36 mėnesiai nuo sutarties pasirašymo dienos. 
3.2. Paslaugų teikėjui suteikiamas pasiruošimo Paslaugų teikimui terminas (toliau – Pasiruošimo terminas), kuris negali būti ilgesnis kaip 2 menėsiai skaičiuojant nuo Pirkimo sutarties įsigaliojimo dienos. Pasiruošimo Paslaugų teikimui terminas nepratęsiamas.
4 SKYRIUS
GALIMOS PASLAUGOS TEIKIMO RIZIKOS

4.1.  Paslaugos teikimo metu galimos rizikos: 

4.1.1. teisės aktų pasikeitimai ir jų aiškinimo pasikeitimai;  
4.1.2. nevienodas aptarnaujamų tekstilės atliekų konteinerių skaičius per visą Paslaugų teikimo laikotarpį;
4.1.3. nevienodas tekstilės atliekų konteinerių ištuštinimo periodiškumas per visą Paslaugų teikimo laikotarpį; tekstilės atliekų konteinerių ištuštinimų skaičius per metus gali keistis atsižvelgiant į surenkamų tekstilės atliekų kiekį;
4.1.4. galimi sezoniniai susidarančių tekstilės atliekų kiekių pokyčiai.
4.2. Paslaugų teikėjas, teikdamas Paslaugas pagal Sutartis, turi atsižvelgti į visas galimas rizikas, nurodytas 4.1 punkte, bei imtis visų nuo jo priklausančių priemonių šių ir kitų įmanomų rizikų įtakos sumažinimui teikiant Paslaugas. Jeigu Paslaugų teikėjas elgiasi tiek apdairiai ir rūpestingai kiek yra būtina, deda maksimalias pastangas, kad visos galimos rizikos būtų sumažintos, tai 4.1 punkte išvardintų rizikų atsiradimas nelaikomas netinkamu Paslaugų teikimu, jeigu tai nėra Paslaugų teikėjo neveikimo ar netinkamo veikimo rezultatas.
5 SKYRIUS

PASIRUOŠIMAS PASLAUGOS TEIKIMUI

5.1. Paslaugos teikėjas likus ne mažiau kaip 5 darbo dienoms iki pasiruošimo paslaugos teikimui termino pabaigos turi:

5.1.1. raštu Savivaldybei pateikti visų darbuotojų, kurie bus atsakingi už Paslaugos teikimą, įskaitant konteinerių identifikavimą, duomenų perdavimą, skundų (prašymų) nagrinėjimą ir registravimą, ataskaitų pateikimą, konteinerių apskaitą, kontaktinius duomenis (vardus, pavardes, pareigas, telefonų numerius, fakso ir elektroninio pašto adresus). 

5.1.2. Suorganizuoti ryšio palaikymui Paslaugos teikimo metu būtiną budėjimą prie telefono, darbo dienomis nuo 8 iki 17 val., kitomis dienomis ir kitu laiku telefono prijungiamą prie autoatsakiklio žinučių įrašymui, kad kiekvienos darbo dienos pradžioje būtų patikrintos žinutės bei į jas atsakyta, paskirti už tai atsakingus asmenis.
5.1.3. Parengti atliekų surinkimo ir konteinerių plovimo ir dezinfekavimo grafikus ir pateikti juos Savivaldybei. 

5.2. Paslaugos teikėjas likus ne mažiau kaip 5 darbo dienoms iki Pasiruošimo laikotarpio pabaigos turi pateikti Savivaldybei pasiruošimo paslaugos teikimui aktą (toliau – aktą), kuriame nurodoma informacija:

5.2.1. transporto priemonių ir įrangos sąrašas su jų techniniais rodikliais, nurodant, ar jos yra teikėjo nuosavos ar valdomos nuomos, panaudos ar kt. sutarčių pagrindu, pridedant tokių sutarčių kopijas bei sąraše nurodytų autotransporto priemonių galiojančių registracijos liudijimų tinkamai patvirtintas kopijas;

5.2.2. Paslaugos teikėjo pažyma, patvirtinanti, kad transporto priemonėse įrengtos veikiančios geolokacijos ir konteinerių indentifikavimo sistemos;

5.2.3. Paslaugų teikėjo patvirtinimas apie pasirengimą teikti Paslaugą, atitinkančią visus techninės specifikacijos reikalavimus.

5.3. Įvykus įvykiams, kurie trukdo tinkamai pasiruošti Paslaugos teikimui, būtina nedelsiant apie tai informuoti Savivaldybę ir imtis visų galimų veiksmų problemoms išspręsti.

5.4. Šalims pasirašius pasiruošimo paslaugos teikimui aktą, laikoma, kad Paslaugos teikimui pasiruošta tinkamai. 

5.5. Paslaugos teikėjas, nepasiruošęs tinkamam paslaugos teikimui per pasiruošimo terminą, neturi teisės į pasiruošimo termino pratęsimą.

5.6. Nepasirašius pasiruošimo Paslaugos teikimui akto dėl Paslaugos teikėjo kaltės, laikoma, kad Paslaugai nepasiruošta, o Savialdybė turi teisę pasinaudoti Sutarties įvykdymo užtikrinimo garantu (visu dydžiu), ir, be atskiro įspėjimo, vienašališkai nutraukti Sutartį.
6 SKYRIUS 

ATLIEKŲ SURINKIMAS
6.1. Paslaugos teikėjas turi užtikrinti tekstilės atliekų surinkimą šioje specifikacijoje nustatyta tvarka.

6.2. Paslaugos teikėjas privalės surinkti tekstilės atliekas iš Administratoriaus nurodytų bendro naudojimo tekstilės Konteinerių (Pirkimo dokumentų priedas Nr. 2 „Aptarnaujama teritorija ir atliekų surinkimo priemonių vietos“). 

6.3. Konteinerių pagrindinės savybės: talpa – 2,5 m3, korpuso medžiaga – metalas (konstrukcinis plienas), konteinerio ištuštinimas – per priekines dureles arba  apačią.

6.4. Transportavimo metu surinktos tekstilės atliekos negali būti maišomos su kitų rūšių atliekomis.

6.5. Darbo dienomis nuo 22.00 val. iki 7.00 val. tekstilės atliekos gali būti renkamos tik Paslaugų teikėjui gavus raštišką Savivaldybės sutikimą. Šiuo paros metu tekstilės atliekos gali būti renkamos tik nekeliant triukšmo, netrikdant kitų asmenų ramybės ir poilsio ar darbo.

6.6. Tekstilės atliekos negali būti renkamos savaitgaliais ir švenčių dienomis – anksčiau kaip 10.00 val. ir vėliau kaip 18.00 val.; kitu laiku – galima.
6.7. Paslaugų teikėjas, teikdamas Paslaugas, privalo laikytis atliekų tvarkymą, triukšmo prevenciją viešosiose vietose reglamentuojančių ir kitų teisės aktų reikalavimų. 
6.8. Tekstilės atliekų surinkimo dažnumas nustatomas Pirkimo dokumentų priede Nr. 3 „Tekstilės konteinerių aptarnavimo dažnis“. Jeigu konteinerių ištuštinimo dažnumas neatitinka atliekų turėtojų poreikių, Savivakdybė gali nustatyti ir retesnį/dažnesnį visų ar atskirų konteinerių tuštinimo dažnumą, nei nurodytas Pirkimo dokumentų priede Nr. 4. Apie tokį sprendimą Paslaugos teikėjui pranešama raštu. Paslaugos teikimo dažnumo pakeitimus Paslaugos teikėjas privalo įgyvendinti ne vėliau kaip per vieną mėnesį nuo Savivaldybės sprendimo pateikimo. 
6.9.  Tekstilės atliekos surenkamos pagal suderintus su Savialdybė paslaugos teikimo grafikus. Tekstilės atliekų surinkimo grafikas esant poreikiui gali būti tikslinamas ir keičiamas tik suderinus su Savivaldybė, kaip tai nurodyta šios specifikacijos 12 skyriuje. Tekstilės atliekų surinkimo grafikas turi būti suderintas su Savivaldybė kiekvienais metais iki gruodžio 1 d. 
6.10.  Paslaugos teikėjas privalo konteinerių tuštinimo metu, 5 metrų spinduliu, skaičiuojant nuo kiekvieno konteinerio išorinės kraštinės, surinkti išsipylusias ir esančias tekstilės atliekas ir palikti švarią konteinerių stovėjimo vietą.
6.11.  Konteinerių stovėjimo vietų ir/ar aikštelių tvarkymo išlaidos turi būti įskaičiuotos į tvarkymo Pasiūlymo kainą. 
6.12.  Jeigu Konteineris yra perpildytas ir/ar šalia konteinerio pridėta tekstilės atliekų, kurios netilpo į konteinerį, Paslaugos teikėjas privalo fiksuoti šį atvejį konteinerių identifikavimo sistemoje, ištuštinti konteinerį bei surinkti šalia esančias tekstilės atliekas. Esant nuolatiniam (ne mažiau kaip 3 kartus iš eilės) konteinerio (-ių) perpildymo atvejui, Savivaldybė turi teisę nuspręsti toje vietoje padidinti aptarnavimo dažnumą, kuris negalės viršyti 3 k./mėn.
6.13.  Savivaldybės sprendimu Konteinerių skaičius ir stovėjimo vietos gali būti keičiamos, papildomos. Apie tokį sprendimą Paslaugos teikėjui pranešama raštu. Paslaugos teikėjas privalo per 5 (penkias) darbo dienas nuo raštiško pranešimo iš Savivaldybės gavimo dienos įvykdyti Savivaldybės nurodymą dėl stovėjimo vietos pakeitimo/Konteinerio pastatymo/nuėmimo ir pateikti Savivaldybei rašytinę pažymą, patvirtinančią nurodymo įvykdymą.
6.14.  Tais atvejais, kai tekstilės atliekų konteineryje vizualiai yra pastebimos atliekos, neturinčios jame būti pagal Sutartyse bei Savivaldybės atliekų tvarkymo taisyklėse keliamus reikalavimus ir kurioms rinkti yra skirti kitos paskirties konteineriai arba kurias draudžiama išmesti į konteinerius, Paslaugų teikėjas privalo  fiksuoti tokius konteinerių naudojimo ne pagal paskirtį atvejus konteinerių identifikavimo sistemoje, prieš ištuštinant tokius (pripildytus netinkamomis atliekamomis) tekstilės atliekų konteinerius nufotografuoti, fiksuojant nuotraukose šių konteinerių identifikacinius numerius ir juose matomas ar rastas netinkamas atliekas (kai tai iliustruoti nuotraukomis techniškai yra įmanoma), ir šią informaciją per 1 (vieną) darbo dieną pateikti Savivaldybei. Tais atvejais, kai yra galimybė identifikuoti pažeidimą padariusį atliekų turėtoją, Paslaugų teikėjo pateiktos informacijos pagrindu Savivaldybė ne vėliau kaip per 5 (penkias) darbo dienas  priima sprendimą dėl atliekų turėtojų perspėjimo ir kreipimosi į įgaliotus asmenis  dėl atsakomybės už Savivaldybės atliekų tvarkymo taisyklių pažeidimą taikymo. 
6.15.  Konteinerio aptarnavimas, kai 6.14 punkte nustatyta tvarka užfiksuotas konteinerių identifikavimo sistemoje konteinerio neištuštinimas ne dėl Paslaugų teikėjo kaltės (kai fiksuojamos konteineryje neturinčios būti atliekos), yra prilyginamas konteinerio aptarnavimo jį ištuštinant paslaugai ir yra apmokamas Sutartyse nurodytu atitinkamos talpos tekstilės atliekų konteinerių ištuštinimo fiksuotu įkainiu.

6.16.  Jeigu Paslaugos teikėjas dėl blogų privažiavimo sąlygų (pavyzdžiui, dėl nenuvalyto kelio, nenugenėtų medžių šakų ar esant sudėtingoms meteorologinėms sąlygoms) negali ištuštinti konteinerių nustatytą dieną, Paslaugos teikėjo personalas privalo fiksuoti tokį atvejį konteinerių identifikavimo sistemoje bei nedelsiant žodžiu ar raštu informuoti Savivaldybę apie paslaugos neatlikimą. Tokie konteineriai ištuštinami iš karto po privažiavimo sąlygų pagerėjimo. Gavus žodinę ar rašytinę informaciją iš Savivaldybės apie blogų privažiavimo sąlygų pašalinimą aptarnavimas atliekamas ne vėliau kaip kitą darbo dieną.
6.17.  Dėl blogų oro sąlygų ar kitų priežasčių išstumdyti, išvartyti, apversti Konteineriai po žodinio ar raštiško Savivaldybės ar gyventojo pranešimo nedelsiant, bet ne vėliau kaip per 2 (dvi) darbo dienas, turi būti pastatyti į nuolatinę stovėjimo vietą.
6.18.  Jeigu Paslaugos teikėjas dėl savo kaltės neištuštino konteinerio pagal nustatytą grafiką, Paslaugos teikėjas moka Sutartyje nustatytas baudas. Savivaldybė gali pareikalauti Paslaugos teikėjo atlikti paslaugas nenumatytomis aplinkybėmis, nepaisant įprasto konteinerių ištuštinimo grafiko, pavyzdžiui streiko ar stichinės nelaimės atvejais. Apmokėjimas už tokias paslaugas bus atliekamas remiantis tais pačiais principais, kaip ir už reguliarias paslaugas. 
7 SKYRIUS

KONTEINERIŲ PRIEŽIŪRA

7.1. Konteineriai plaunami pagal poreikį: kai nešvari konteinerio išorė, priskretęs, aplipęs atliekų dariniais vidus, sklinda intensyvus atliekų kvapas. Konteineriai dezinfekuojami ir plaunami šiltuoju sezono laikotarpiu nuo gegužės 1 d. iki rugsėjo 30 d. 3 kartus (gegužės, liepos ir rugsėjo mėnesiais). Savivaldybė turi teisę reikalauti Paslaugos teikėjo suteikti tokią paslaugą nurodytu laikotarpiu 1 kartą papildomai, o toks reikalavimas būtų reiškiamas išimtiniais atvejais (masiškai neadekvačiai, neįprastai užterštos priemonės; higienos nuostatų pasikeitimai; reikalavimai konteinerių dezinfekavimui dėl ligų plitimo prevencijos ar kt. panašios priežastys) bei derinant galimybes su Paslaugos teikėju. Dezinfekavimui naudojamos priemonės turi atitikti Lietuvos Respublikos ir Europos Sąjungos teisės aktais nustatytus reikalavimus.

7.2. Paslaugos teikėjas ne vėliau kaip per 5 darbo dienas privalo atlikti konteinerių priežiūrą (plovimą ir/ar dezinfekavimą) pagal atskirą Perkančiosios organizacijos nurodymą, kai neadekvačiai nešvari konteinerio išorė, užfiksuotas priskretęs, aplipęs atliekų dariniais vidus, sklinda intensyvus, pūvančių atliekų kvapas.

7.3. Ne vėliau kaip per 2 darbo dienas po konteinerių plovimo ir dezinfekavimo darbų Paslaugos teikėjas raštu informuoja Savivaldybę, kokiais adresais buvo atlikti darbai. Nustačius, kad darbai buvo neatlikti, Paslaugos teikėjui taikomos Sutartyje numatytos sankcijos. 
7.4. Paslaugos teikėjas kiekvienąkart ištuštinant konteinerį turi patikrinti jo techninę būklę.
7.5. Už negarantinių pažeidimų, atsiradusių dėl Paslaugos teikėjo kaltės sutvarkymą/pašalinimą atsakingas Paslaugos teikėjas.

7.6. Pavogtas Konteineris ar jo dalys turi būti pakeisti kitu tokios pačios talpos, rūšies ir kokybės konteineriu/dalimi.  Esant konteinerio pakeitimo poreikiui, pranešama apie tai Savivaldybė el. paštu, nurodant konteinerio inventorinį numerį, esamą vietą, bei konteinerio pakeitimo  priežastį. Konteinerius pakeitimui suteiks Paslaugos tiekėjas Sutarties galiojimo laikotarpiu pavogtų, sugadintų ir/ar techniškai netvarkingų konteinerių pakeitimai nėra įskaičiuojami į Pasiūlymo kainą. 

7.7. Visi Paslaugos teikimui naudojami konteineriai privalo būti su suteiktais aktyviais Savivaldybės nurodytos struktūros ir sekos identifikaciniais numeriais ir/ar konteinerių žymekliais, ant konteinerių turi būti užklijuoti konteinerių inventoriniai numeriai, informaciniai lipdukai. 
8 SKYRIUS  
ATLIEKŲ SURINKIMO IR TRANSPORTAVIMO PRIEMONĖS

8.1. Paslaugos teikėjas teikia Paslaugą naudodamasis savo transporto priemonėmis (priklausančiomis Paslaugos teikėjui nuosavybės teise arba valdomomis kitais teisiniais pagrindais). Transporto priemonių, kuriomis surenkamos ir transportuojamos atliekos, galingumas ir talpa turi būti tokie, kad tiktų susidarančiam atliekų kiekiui surinkti bei pervežti.

8.2. Transporto priemonės turi atitikti Lietuvos Respublikoje galiojančius techninius reikalavimus, techniškai tvarkingos ir apdraustos privalomuoju civilinės atsakomybės draudimu. 

8.3. Transporto priemonės turi būti pritaikytos aptarnauti Konteinerius, atsižvelgiant į jų technines savybes, ištuštinant į atliekas surenkančią transporto priemonę. Transporto priemonių mechanizmai turi būti tokie, kad suteiktų galimybę saugiai ištuštinti konteinerius, jų nesugadinant. 

8.4. Visose transporto priemonėse, kuriomis surenkamos ir transportuojamos atliekos, privalo būti sumontuotos geolokacijos ir konteinerių identifikavimo sistemos, kaip nurodyta specifikacijos 9 skyriuje.

8.5. Ant kiekvienos transporto priemonės, kuria surenkamos ir transportuojamos atliekos, turi būti pateikta informacija apie Paslaugos teikėją (įmonės pavadinimas, adresas, telefono numeris, el paštas).
8.6. Transporto priemonių vairuotojai turi laikytis kelių eismo taisyklių ir nuostatų, susijusių su automobilių vairavimu ir važiavimu visuomeniniais ir privačiais keliais, įskaitant apribojimus aukščiui, pločiui ir svoriui. Kelių sąlygos ir važiavimo apribojimai, tokie kokius pagrįstai galima numatyti ir kokių protingai galima tikėtis, nebus laikomi pateisinamomis aplinkybėmis paslaugai neteikti, prašyti papildomo apmokėjimo ar kompensacijos.
8.7. Iš sunkiai pravažiuojamų teritorijų/siaurų gatvių, sodų bendrijų ir kiemų atliekos turi būti renkamos transporto priemone, galinčia pravažiuoti šiomis teritorijomis, negadinančia kelio/gatvės dangos.

9 SKYRIUS 
TRANSPORTO PRIEMONIŲ GEOLOKACIJOS, IDENTIFIKAVIMO ĮRANGOS IR PROGRAMINĖS ĮRANGOS SPECIFIKAVIMAS

9.1. Transporto priemonių, kuriomis teikiama Paslauga, geolokacijos duomenys pateikiami realiu laiku (ne didesniu nei 1 min. vėlavimu (su tam tikra sistemine paklaida)). Geolokacijos duomenų stebėjimo sistemoje turi būti galimybė matyti ir panaudoti ne mažiau nei šiuos duomenis ir funkcijas:

9.1.1. Transporto priemonės numeris;

9.1.2. Maršruto numeris;

9.1.3. Data ir laikas;

9.1.4. Vietos koordinatė pagal GPS;

9.1.5. Automobilio judėjimas realiu laiku (lokacija, judėjimo greitis, kryptis) su atvaizdavimu žemėlapyje, įskaitant sustojimus;

9.1.6. Automobilio judėjimo duomenų istorija (maršrutas, važiavimo ir sustojimo laikas) už ne trumpesnį kaip 1 mėnesio laikotarpį;

9.1.7. Ataskaitos su filtravimu pagal transporto priemonę/-es, datą, laiką apie nuvažiuotus kiekvienos transporto priemonės atstumą, sustojimų skaičių, kelionės trukmę ir pan. su judėjimo duomenimis susijusiomis aplinkybėmis. 

9.2. Paslaugos teikėjas yra atsakingas už abiejų Paslaugos teikėjo ir Savivaldybės atliekų surinkimo, monitoringo ir logistikos programinių įrangų programinių įrangų suderinimą. 

9.3. Paslaugos teikėjo konteinerių identifikavimo sistema automatinio mobilaus duomenų perdavimo pagrindu (ar kitu lygiaverčiu duomenų perdavimo būdu), turi susidėti mažiausiai iš: 

9.3.1. GPS daviklio, leidžiančio nustatyti transporto priemonės padėtį bei konteinerio(-ių) ištuštinimo vietą; 

9.3.2. GSM modemo (ar kito duomenų perdavimo įrenginio) – skirto perduoti duomenis GSM tinklu; 

9.3.3. Žymeklių (konteinerių identifikavimo kortelių) skaitytuvų, leidžiančių užfiksuoti konteinerių ištuštinimo/neištuštinimo faktą; 

9.3.4. kitos paslaugos užtikrinimui reikalingos įrangos. 

9.4. Paslaugos teikėjo konteinerių identifikavimo sistema privalo užtikrinti šių duomenų registravimą ir perdavimą realiu laiku (su tam tikra sistemine paklaida): 

9.4.1. Identifikuoto konteinerio ištuštinimo faktas: 

9.4.1.1. Transporto priemonės valstybinis numeris; 

9.4.1.2. Konteinerio identifikacinis numeris; 

9.4.1.3. Konteinerio ištuštinimo data ir laikas; 

9.4.1.4. Konteinerio ištuštinimo koordinatė pagal GPS; 

9.4.1.5. Konteinerio perpildymo tekstilės atliekomis faktas; 

9.4.1.6. Konteinerio aptarnavimo tvarkaraštis;

9.4.1.7. Maršruto ID;

9.4.1.8. Konteinerio ir (arba) vietovės nuotrauka.

9.4.2. Identifikuoto konteinerio neištuštinimo priežastys: 

9.4.2.1. Transporto priemonės valstybinis numeris; 

9.4.2.2. Konteinerio identtifikacinis numeris; 

9.4.2.3. Konteinerio neištuštinimo data ir laikas; 

9.4.2.4. Konteinerio neištuštinimo koordinatė pagal GPS; 

9.4.2.5. Konteinerio aptarnavimo tvarkaraštis;

9.4.2.6. Maršruto ID;

9.4.2.7. Konteinerio neištuštinimo priežastis (netinkamas naudoti konteineris, konteineris užpildytas netinkamomis atliekomis, prie konteinerio paliktos ne tekstilės atliekos, neįmanoma privažiuoti prie konteinerio dėl atliekų turėtojo kaltės, neįmanoma privažiuoti prie konteinerio dėl kitų aplinkybių ant konteinerio yra Savivaldybės įspėjimas apie konteinerio netuštinimą „NEIŠTUŠTINTI”). Registruojama tik tuo atveju, jei toks atvejis atsitinka (jeigu nurodymas netuštinti konteinerio pateiktas konteinerių identifikavimo sistemoje, neištuštinimo priežastis sistemoje papildomai nebeturi būti registruojama); 

9.4.2.8. konteinerio ir (arba) vietovės nuotrauka;

9.4.2.9. taip pat paliekamos ne mažiau kaip 3 laisvos pozicijos duomenų registravimui pagal Savivaldybės nurodymus. 

9.4.3. Konteinerių pastatymas ir keitimas: 

9.4.3.1. konteinerio identifikacinis numeris; 

9.4.3.2. konteinerio tipas: tūris, spalva, paskirtis: tekstilės atliekų; 

9.4.3.3. konteinerio objekto, kuris aptarnaujamas pastatomu konteineriu, pavadinimas;

9.4.3.4. konteinerio objekto struktūrinis adresas (savivaldybė, seniūnija, vietovė, gatvė, namo nr.);

9.4.3.5. konteinerio pastatymo vietos koordinatė pagal GPS; 

9.4.3.6. konteinerio pastatymo vietos struktūrinis adresas (savivaldybė, seniūnija, vietovė, gatvė, namo nr.), gali būti nustatoma pagal vietos koordinatę; 

9.4.3.7. pastatymo veiksmas – pastatyta, pakeista, nuimta, grąžinta ir kt.; 

9.4.3.8. pastatymo, keitimo, nuėmimo data; 

9.4.3.9  konteinerio aptarnavimo tvarkaraštis;

9.4.3.10. maršruto numeris.

9.5. Paslaugos teikėjo perduodami koduoti duomenys turi turėti unikalius identifikatorius, kuriuos turi sudaryti sveiki skaičiai. Paslaugos teikėjas privalo suderinti visus unikalius identifikatorius su Savivaldybe. 

9.6. Paslaugos teikėjas yra atsakingas už automatinio duomenų perdavimo ir konteinerių identifikavimo sistemos veikimą. Jei dėl Paslaugos teikėjo kaltės atsiranda gedimai bei duomenų užlaikymas, kaltu bus laikomas Paslaugos teikėjas. 

9.7. Konteinerių identifikavimo sistema turi atitikti LST EN 14803:2006 (arba lygiavertis dokumentas) reikalavimus. 

9.8. Konteinerių žymekliai turi turėti galimybę būti nuskaitomais visų galimų konteinerių identifikavimo sistemos naudotojų. Konteinerio žymeklio vieta parenkama atsižvelgiant į kėlimo įtaiso poziciją ir konteinerio tipą. 

9.9. Paslaugos teikėjas atsakingas už šių žymeklių gaminimą bei keitimą, atsiradus poreikiui. Jei ant konteinerio esantis duomenų žymeklis yra sugadinamas, neaktyvus, netinkamas naudoti, įvykis turi būti užfiksuojamas ir Paslaugos teikėjo sąskaita ne vėliau kaip per 5 (penkias) darbo dienas nuo tokių aplinkybių paaiškėjimo dienos sumontuojamas naujas žymeklis, išlaikant buvusį konteinerio unikalų numerį. 

9.10. Konteinerių žymekliuose privalo būti pateikiami šie duomenys: 

9.10.1. konteinerio objekto adresas (namo numeris, gatvė, vietovė, seniūnija, Savivaldybė);

9.10.2. konteinerio pastatymo adresas (namo ir buto numeris, gatvė, vietovė, seniūnija, Savivaldybė);

9.10.3. konteinerio pastatymo data (diena, mėnuo, metai); 

9.10.4. konteinerio identifikacinis numeris;

9.10.5. konteinerio tipas pagal: prieinamumą naudoti, naudojimo paskirtį, įrengimo tipą, konstrukciją, medžiagą, spalvą, talpą ir nuosavybę. 

10 SKYRIUS

DUOMENŲ PERDAVIMO Į ADMINISTRATORIAUS DUOMENŲ BAZES SPECIFIKAVIMAS IR FORMATŲ APRAŠYMAS

10.1. Duomenys iš atliekų surinkimo automobilio ir į atliekų surinkimo automobilį yra perkeliami automatinio mobilaus duomenų perdavimo pagrindu (ar kitu duomenų perdavimo būdu) į Paslaugų teikėjo serverį ar iš serverio. Visi duomenys, užfiksuoti atliekų surinkimo automobilyje esančioje programinėje įrangoje, turi būti saugomi ir perkelti į Paslaugų teikėjo konteinerių identifikavimo sistemą, kuri yra Paslaugų teikėjo nuosavybė. Turi būti išlaikytas duomenų nekintamumas, t. y. duomenys perdavimo metu negali būti pakeisti.
10.2. Atliekamų paslaugų kontrolės vykdymui, Paslaugos teikėjas privalo neatlygintinai nuolat teikti Savivaldybei paslaugas (angl. web service). 

10.3. Paslaugos teikėjo perduodamos informacijos formatas turi būti suderintas su Savivaldybės programine įranga. (Konteinerių importo programos aprašymas pateikiamas priede Nr.4 „Konteinerių importo programos aprašymas“) Savivaldybė naudojama programinę įrangą, kurios kūrėjo duomenys prieinami http://www.Novian.lt.
10.4. Paslaugos teikėjas yra atsakingas už identifikuotų konteinerių tikslų priskyrimą Savivaldybės nurodytiems konteinerių objektams. Konteinerių objektams priskirtų konteinerių sąrašas turi būti perduodamas/įkeliamas į Savivaldybės naudojamą atliekų tvarkymo informacinę sistemą. Naujų konteinerių priskyrimo konteinerių objektams duomenys ar jų pasikeitimai turi būti perduodami nuolat, užtikrinant, jog konteinerių ištuštinimo metu jie jau būtų perduoti į atliekų tvarkymo informacinę sistemą.

11 SKYRIUS 
PASLAUGOS TEIKIMO GRAFIKAS

11.1. Paslaugos teikėjas sudaro Paslaugos teikimo grafikus, nustatančius, kuriomis dienomis bus aptarnaujami konteineriai, plaunami ir dezinfekuojami tekstilės atliekų konteineriai. Grafikaai sudaromi atsižvelgiant į Lietuvos Respublikos aplinkos ministro įsakymu patvirtintus Minimalius komunalinių atliekų tvarkymo paslaugos kokybės reikalavimus, Savivaldybės komunalinių atliekų tvarkymo taisyklių bei šios techninės specifikacijos reikalavimus. 
11.2. Paslaugos teikimo grafikai turi būti suderinti su Savivaldybe. 

11.3. Sudarydamas Paslaugos teikimo grafikus, Paslaugos teikėjas privalo atsižvelgti į kitos sutarties pagrindu kito (ar to paties) teikėjo teikiamos Paslaugos (pagal analogiškus reikalavimus Paslaugos teikimui, išskyrus aptarnavimo dažnį) patvirtintus aptarnavimo grafikus ir atitinkamai sudaryti grafikus, užtikrinančius Paslaugos teikimą pagal šios Sutarties ir jos priedų keliamus reikalavimus aptarnavimo dažniui. 
11.4. Paslaugos teikimo grafikai gali būti tikslinami ir keičiami ne vėliau kaip prieš 14 (keturiolika) kalendorinių dienų suderinus su Savivaldybe.

11.5. Paslaugos teikėjas per 30 (trisdešimt) kalendorinių dienų nuo Sutarties įsigaliojimo dienos, bet ne vėliau kaip iki numatyto Paslaugos teikimo pradžios termino, ir kiekvienais metais iki gruodžio 15 d. turi informuoti visus atliekų turėtojus vietinėje spaudoje, Paslaugos teikėjo ir Savivaldybės interneto svetainėse, ar kitais būdais apie atliekų surinkimo bei konteinerių plovimo ir dezinfekavimo grafikus. Grafikuose turi būti pateikiama tiksli informacija (mėnuo, diena), kada bus surenkamos atliekos, kada bus plaunami ir dezinfekuojami bendro naudojimo konteineriai. Grafikai turi būti suderinti su Savivaldybe kiekvienais metais iki gruodžio 1 d. 

12 SKYRIUS

RYŠIO PALAIKYMAS SU ATLIEKŲ TURĖTOJAIS IR SU SAVIVALDYBE
12.1. Paslaugos teikėjas privalo užtikrinti budėjimą prie nemokomo telefono linijos nuo 8.00 val. iki 17.00 val. darbo dienomis, kitu laiku telefonas turi būti prijungtas prie autoatsakiklio, žinučių įrašymui. Telefono numeris turi būti žinomas Savivaldybei, bei nurodomas Savivaldybės ir Paslaugos teikėjo interneto svetainėse. Ant atliekų surinkimo konteinerių ir atliekų turėtojams skirtuose pranešimuose turi būti nurodomas Paslaugos teikėjo telefono numeris, elektroninis paštas bei adresas, skirtas skundams (prašymams) ir paklausimams. 

12.2. Prieš pradėdamas paslaugos teikimą, Paslaugos teikėjas pateikia informaciją apie atsakingų asmenų, su kuriais galima palaikyti ryšį telefono numerius ir elektroninio pašto adresus. 

12.3. Paslaugos teikimo metu, pagal poreikį gali būti organizuojami Paslaugos teikėjo ir Savivaldybės pasitarimai Sutarties vykdymo klausimams aptarti. Pasitarimų tikslas: problemų ir numatomų rizikų išankstinis identifikavimas ir joms pašalinti reikalingų priemonių nustatymas, skundų aptarimas ir įvertinimas, geresnės paslaugos teikimo kokybės užtikrinimas bei kitų, su paslaugos teikimu susijusių, klausimų aptarimas. 

13 SKYRIUS 
DARBAS SU ATLIEKŲ TURĖTOJŲ PRANEŠIMAIS, JŲ REGISTRAVIMO, NAGRINĖJIMO TVARKA

13.1. Atliekų turėtojų prašymus, pranešimus, skundus dėl teikiamos Paslaugos, nesvarbu ar jie bus pateikiami tiesiogiai iš atliekų turėtojų, ar per Savivaldybę, Paslaugos teikėjas privalo juos išspręsti per 2 (dvi) darbo dienas nuo dienos, kai Paslaugos teikėjui toks pranešimas persiųstas raštu. Paslaugos teikėjas atliekų turėtojui į jo prašymus, pranešimus, skundus atsako tokia forma, kokia forma gavo pranešimą, o Savivaldybė informacija apie prašymų/skundų/pranešimų išnagrinėjimą turi būti pateikta raštu ar elektronine forma ir mėnesinėje ataskaitoje. 

13.2. Jei atliekų turėtojų pranešimus gauna Savivaldybė jis privalo nedelsiant, bet ne vėliau kaip per 3 (tris) darbo dienas elektroniniu paštu ar telefonu perduoti gautą informaciją Paslaugos teikėjui. 

13.3. Paslaugos teikėjas privalo visus prašymus, pranešimus, skundus dėl Paslaugos teikimo/neteikimo spręsti tinkamai ir laiku bei nedelsiant imtis veiksmų trūkumams pašalinti ir per 1 (vieną) darbo dieną apie tai informuoti Savivaldybę. 

13.4. Paslaugos teikėjas privalo registruoti visus žodinius ir raštiškus atliekų turėtojų pranešimus, nurodydamas datą, išsamų pranešimo priežasties aprašymą, planuojamas priemones trūkumams pašalinti, planuojamą datą, kada šios priemonės bus įvykdytos, priemonės įvykdymo datą ir pastabas, ar priemonės buvo sėkmingos ar ne. 

13.5. Paslaugos teikėjas registruodamas prašymus, pranešimus, skundus juos grupuoja į tokias grupes bei kopijas pateikia Savivaldybei mėnesinėje ataskaitoje: 

13.5.1. konteinerio ištuštinimas ne pagal grafiką; 

13.5.2. netvarkinga konteinerio stovėjimo vieta;

13.5.5. kita. 

13.6. Jeigu klausimas nebuvo išspręstas po pirmo skundo, Savivaldybė sprendžia, ar skundas pagrįstas, ir priima sprendimą dėl tolesnių veiksmų. Paslaugos teikėjas įsipareigoja teikti Paslaugą tol, kol Savivaldybė nenuspręs kitaip. Ar atliekų turėtojo pretenzija pagrįsta, visais atvejais sprendžia Savvaldybė.
14 SKYRIUS

 PASLAUGOS TEIKĖJAS IR PASLAUGOS TEIKĖJO PERSONALAS. DARBO SAUGA

14.1. Paslaugos teikėjo personalą sudaro Paslaugos teikėjo darbuotojai. Už jų elgesį darbo metu atsako Paslaugos teikėjas.

14.2. Transporto priemonių, surenkančių atliekas, vairuotojai turi būti tvarkingi, vilkėti vienodas uniformas, ant kurių turi būti paslaugą teikiančios įmonės simbolika. Paslaugos teikėjas, prieš įsigaliojant Sutarčiai, turi informuoti Perkančiąją organizaciją/Administratorių, kokia uniforma bus dėvima, kokie jos išskirtiniai ženklai.

14.3. Paslaugos tiekėjas, jei būtina, laikinai keisdamas darbuotojus, turi užtikrinti, kad paslaugos kokybė nesikeistų dėl švenčių, darbuotojų atostogų, ligų ar kitais atvejais. Darbuotojai, pagal darbo specifiką turintys bendrauti su atliekų turėtojais, privalo suprasti, skaityti ir kalbėti lietuviškai.
14.5. Paslaugos teikėjo personalas privalo laikytis darbų saugos, kelių eismų taisyklių, pagarbaus elgesio, aplinkos apsaugos taisyklių. 

15 SKYRIUS

PASLAUGOS KOKYBĖS UŽTIKRINIMAS

15.1. Paslaugos teikėjas privalo įvesti ir palaikyti kokybės užtikrinimo sistemą. 

15.2. Kokybės užtikrinimo sistema turi garantuoti, kad: 

15.2.1. nebus pažeisti konkurso sąlygų ir Savivaldybės atliekų tvarkymo taisyklių reikalavimai;

15.2.2. vykdydamas Sutartį, Paslaugos teikėjas sieks suteikti šioje specifikacijoje apibrėžtos kokybės paslaugą.

15.3. Paslaugos kokybę nusako šie rodikliai:

15.3.1. konteinerių ištuštinimas laiku pagal grafiką;

15.3.2. laiku (konteinerių aptarnavimo dieną)  perduodami konteinerių aptarnavimo duomenys į Savivaldybės naudojamą atliekų tvarkymo informacinę sistemą;

15.3.3. atliekų turėtojų prašymų, pranešimų, skundų skaičius, pagarbus elgesys su atliekų turėtojais, visų trūkumų pagal gautus prašymus, pranešimus, skundus pašalinimas laiku; 

15.3.4. reguliari konteinerių techninės būklės priežiūra, plovimas ir dezinfekavimas;

15.3.5. trūkstamų, pavogtų ir sugadintų konteinerių pakeitimas ir/ar sutvarkymas nustatytu terminu;

15.3.6. teisingas duomenų pateikimas apie surinktų ir sutvarkytų atliekų kiekius; 

15.3.7. teisingas ir savalaikis ataskaitų parengimas ir pateikimas Savivaldybei nurodytu laiku; 

15.3.8. Paslaugos teikimas technines specifikacijas atitinkančiomis transporto priemonėmis; 

15.3.9. tinkamas konteinerių identifikavimo sistemos veikimas.  

16 SKYRIUS

PASLAUGOS TEIKĖJO ATASKAITŲ PATEIKIMO TVARKA

16.1. Paslaugos teikimo metu Paslaugos tekėjas turi pateikti ataskaitas: 

16.1.1. Pasiruošimo paslaugos teikimui ataskaitą; 

16.1.2. Paslaugos teikimo mėnesio ataskaitą; 

16.1.3. Paslaugos teikimo metinę ataskaitą; 

16.2. Pasiruošimo ataskaitoje, kuri turi būti pateikta likus ne mažiau kaip 2 (dvi) kalendorinės dienos iki pasiruošimo Paslaugos teikimui laikotarpio pabaigos, pateikiama ši informacija: 

16.2.1. visų darbuotojų, kurie atsakingi už Paslaugos teikimą, duomenų perdavimą, skundų (prašymų) nagrinėjimą ir registravimą, ataskaitų pateikimą, konteinerių apskaitą, telefonų numerius, fakso ir elektroninio pašto adresai; 

16.2.2. Paslaugų teikimo mėnesio ir metinių ataskaitų, aktų formos ir turiniai; 

16.2.3. atliekų turėtojų pranešimų nagrinėjimo tvarka; 

16.2.4. atliekų turėtojų pranešimų nagrinėjimo formos;

16.2.5. pranešimų ir informacinių lipdukų formos; 

16.2.6. konteinerių perdavimo–priėmimo ir nurašymo aktų formas; 

16.2.7. atliekų surinkimo, Konteinerių plovimo ir dezinfekavimo grafikai; 

16.2.8. patikslintos Konteinerių pastatymo vietos (esant pokyčiams Paslaugos teikimo laikotarpiu);   

16.2.9. konteinerių žymeklių ir identifikacinių numerių duomenys; 

16.2.10. raštiškas patvirtinimas, kad Paslaugos teikėjo konteinerių identifikavimo sistema suderinta su Savivaldybės programine įranga; 

16.2.11. raštiškas patvirtinimas, kad visose transporto priemonėse, kuriomis surenkamos ir transprtuojamos atliekos, įrengta geolokacijos ir konteinerių indentifikavimo sistema; 

16.2.12. kita Savivaldybė papildomai pareikalauta informacija. 

16.3. Paslaugos teikimo mėnesio ataskaitoje, kuri teikiama už kiekvieną mėnesį iki kito mėnesio 5 dienos, pateikiama informacija (ne mažiau kaip) apie Paslaugą: 

16.3.1. duomenys apie per mėnesį gautų, patenkintų, nepatenkintų, nepagrįstų prašymų, pranešimų, skundų skaičių,  nurodant prašymo, pranešimo, skundo grupę (pagal šios techninės specifikacijos 13.5 punktą), skaičių bei kita informacija, kaip nurodyta šiuose pirkimo dokumentuose; kartu pateikiant visų gautų, patenkintų, nepatenkintų, nepagrįstų prašymų, pranešimų, skundų kopijas. 

16.3.2. duomenys apie konteinerių ištuštinimų per mėnesį skaičių; 

16.3.3. duomenys apie per mėnesį neištuštintų konteinerių, ne dėl Paslaugos teikėjo kaltės, skaičių, nurodant neištuštinimo priežastis; 

16.3.4. duomenys apie per mėnesį pakeistus ar pastatytus naujus konteinerius, nurodant priežastis dėl kurių pastatytas naujas ar pakeistas konteineris; 

16.3.5. duomenys apie surinktą atliekų kiekį;

16.3.6. duomenys apie sutvarkytą atliekų kiekį;

16.3.7. duomenys apie 3 kartus iš eilės perpildytus konteinerius; 

16.3.8. kita Savivaldybės pareikalauta informacija.

16.4. Paslaugos teikimo metinėse ataskaitose, kurios teikiamos iki kitų metų sausio 15 dienos, pateikiama ne mažiau kaip: 

16.4.1. duomenys apie per metus gautų, patenkintų, nepatenkintų, nepagrįstų prašymų, pranešimų, skundų skaičių, nurodant prašymo, pranešimo, skundo grupę (pagal šios techninės specifikacijos 13.5 punktą); 

16.4.2. duomenys apie konteinerių ištuštinimų per metus skaičių; 

16.4.3. duomenys apie neištuštintų konteinerių, ne dėl Paslaugos teikėjo kaltės, pagal kiekvieną grupę, per metus skaičių, nurodant neištuštinimo priežastis; 

16.4.4. duomenys apie per metus pakeistus ar pastatytus naujus konteinerius; 

16.4.5. duomenys apie surinktą atliekų kiekį;

16.4.6. duomenys apie sutvarkytą atliekų kiekį;

16.4.9. dirbančių transporto priemonių sąrašai (nurodant markę, valstybinį numerį, talpą kubais ir tonom, paskirtį);
16.4.10. kita Savivaldybės pareikalauta informacija. 

16.5. Visos Paslaugos teikėjo ataskaitos teikiamos pasirašytos,  elektronine forma, po vieną vienetą Savivaldybei. Ataskaitose visi duomenys pateikiami lentelėse. Elektroninė forma ataskaita pateikiama Excel formatu. Savivaldybė patvirtina ataskaitas, kurioms reikalingas patvirtinimas, per 10 (dešimt) darbo dienų.

17 SKYRIUS

ATLIEKŲ TURĖTOJŲ INFORMAVIMAS

17.1. Paslaugos teikėjas privalo skelbti informaciją atliekų turėtojams:

17.1.1. informaciją apie atliekų turėtoją aptarnaujančią įmonę (įmonės pavadinimą, adresą, kontaktinius telefonus, tinklalapio internete adresą, jei turi);

17.1.2. tekstilės atliekų surinkimo grafikus bei konteinerių plovimo ir dezinfekavimo grafikus. Grafikuose turi būti pateikiama tiksli informacija (mėnuo, diena), kada bus surenkamos atliekos, kada bus plaunami ir dezinfekuojami bendro naudojimo konteineriai. Grafikai turi būti suderinti su Savivaldybe kiekvienais metais iki gruodžio 1 d.;

17.1.3. informaciją apie surenkamų atliekų pobūdį, atliekų apdorojimo tvarką. 

17.2. Galimi informacijos pranešimo bei platinimo būdai, priklausomai nuo skelbiamos informacijos pobūdžio:

17.2.1. informaciniai pranešimai vietinėje spaudoje turi būti skelbiami ne mažiau kaip viename didžiausią tiražą turinčiame vietiniame laikraštyje; 

17.2.2. Savivaldybės ir Paslaugos teikėjo interneto svetainėse;

17.2.3. ant konteinerių gaminami ir klijuojami lipdukai;

17.2.4. informaciniai pranešimai daugiabučių namų laiptinėse, konteinerinėse aikštelėse;
17.2.5. informaciniai pranešimai kiekvienam atliekų turėtojui.
17.3. Informacijos pranešimo bei platinimo būdai kiekvienu skelbimo atveju parenkami suderinus su Savivaldybe.
_______________

